ডাকডাকগো
ডাকডাকগো, (ইংরেজি: DuckDuckGo) একটি ইন্টারনেট অনুসন্ধান ইঞ্জিন যেটা অনুসন্ধানকারীর ইন্টারনেট গোপনীয়তা এবং ব্যক্তিবিশেষায়িত ফলাফল বর্জনের উপর গুরুত্বারোপ করে। ডাকডাকগো অন্য সার্চ ইঞ্জিনগুলো থেকে নিজেকে স্বকীয় রাখে ব্যবহারকারীদের তথ্য সংগ্রহ না করে এবং একটি নির্দিষ্ট সার্চ টার্মের জন্যে ঢালাওভাবে সমস্ত ব্যবহারকারীর জন্যে একই ফলাফল সরবরাহ করে। এছাড়াও ৪০০ ক্রাউডসোর্স সাইট(যেমন- উইকিপিডিয়া) এবং অন্যান্য সার্চ ইঞ্জিন(যেমন- বিং, ইয়াহু!, ইয়ানডেক্স) থেকে ফলাফল সংগ্রহ করে সবচেয়ে বেশি না বরং সবচেয়ে যৌক্তিক ফলাফল প্রদানের জন্যেও এর খ্যাতি রয়েছে। এ কোম্পানির ভিত্তি পাওলি, পেনসিলভ্যানিয়া, বৃহত্তর ফিলাডেলফিয়ায় রয়েছে। এর ৫৩ জন কর্মী রয়েছে। বাচ্চাদের খেলা ডাক, ডাক, গুজের উপর ভিত্তি করে এর নামকরণ করা হয়েছে। ডাকডাকগোর কিছু সোর্স কোড গিটহাব এ হোস্টকৃত মূলত ফ্রি সফটওয়্যার, তবে এর মূল মালিকানাধীন। কোম্পানিটি তাদের ডোমেইন নেম ddg.gg ফেব্রুয়ারি ২২, ২০১১ সালে নিবন্ধন করে, এবং ddg.co নিবন্ধন করে সেপ্টেম্বর ২০, ২০১৩ সালে, যেটি ছোট করা একটি লিংক হিসেবে কাজ করে যেটি duckduckgo.com-তে রিডিরেক্ট হয়।